
Ministru kabineta sēdes protokollēmums

Likumprojekts "Likums par atviegloto kārtību vēja elektrostaciju būvniecībai enerģētiskās drošības un neatkarības veicināšanai"

· 1. Atbalstīt iesniegto likumprojektu. Valsts kancelejai sagatavot likumprojektu iesniegšanai Saeimā.
· 2. Noteikt, ka atbildīgais par likumprojekta turpmāko virzību Saeimā ir vides aizsardzības un reģionālās attīstības ministrs.
· 3. Lūgt Saeimu atzīt likumprojektu par steidzamu.
· 4. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt 23.01.00 “Valsts vides dienests” 40 000 EUR, lai 2022. gadā nodrošinātu vadlīniju izstrādi.
· 5. Vides aizsardzības un reģionālās attīstības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par protokola 4. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 6. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 4. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.
· 7. Jautājumu par papildu valsts budžeta līdzekļu piešķiršanu dokumentācijas izvērtēšanai un būvniecības procesa uzsākšanai, Vides aizsardzības un reģionālās attīstības ministrijai 2023.gadā un 2024.gadā 119 564 EUR ik gadu, sākot ar 2025.gadu un turpmāk – 69 636 EUR ik gadu, Ekonomikas ministrijai, 2023. gadā 79 386 EUR, sakot no 2024.gada un turpmāk  - 64 386  EUR ik gadu, turpmāk - izskatīt Ministru kabinetā likumprojekta "Par valsts budžetu 2023.gadam" un likumprojekta "Par vidēja termiņa budžeta ietvaru 2023., 2024. un 2025.gadam" sagatavošanas procesā kopā ar visu ministriju un citu centrālo valsts iestāžu prioritāro pasākumu pieteikumiem, ievērojot valsts budžeta finansiālās iespējas.

